**MARIJAMPOLĖS „ŽIBURĖLIO“ MOKYKLOS-DAUGIAFUNKCIO CENTRO**

**DIREKTORIAUS EGIDIJAUS TULICKO**

**2019 METŲ VEIKLOS ATASKAITA**

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Įgyvendinant strateginius tikslus buvo vykdoma programa: teikti kokybiškas vaikų poreikiams pritaikytas švietimo paslaugas, modernizuojant edukacines aplinkas, stiprinant vaikų sveikatą, kuriant socialinę vaiko gerovę.  Socialinių - emocinių ikimokyklinio ir priešmokyklinio amžiaus mokinių (5-7 metų) socialinių ir emocinių kompetencijų (savitvardos, savimonės, socialinio atsakingumo, tarpusavio santykių ir sprendimų priėmimo aspektais) ugdymui vykdyta draugiškoji SEU olimpiada „Dramblys“ 2019, tęsiama ikimokyklinio amžiaus vaikų socialinio-emocinio ugdymo programa “Kimočiai”. Vykdomos prevencinės programos: “Zipio draugai ” ir “Obuolio draugai ”, “Įveikiame kartu”.  Atliktas pojūčių kambario remontas, kambarys papildytas naujomis multisensorinėmis terapijos priemonėmis: grojanti spalvų siena, sensorinės skysčio plytelės, šviečiantis kamuolys, cilindras, šviečiantys spalvų diskai, skaičių sensoriniai kvadratai, spalvų ir garsų projektorius.  Turtinant interaktyvias aplinkas įsigytos transportuojamos interaktyviosios grindys „i3Lighthouse“ su kuriomis standartines grindis galima paversti interaktyvia skaitmenine žaidimų ir mokymosi vieta bet kurioje įstaigos patalpoje.  Vaikų loginiam mąstymui ugdyti, programavimo bei iššifravimo įgūdžiams lavinti įsigytos edukacinės bitutės- robotai „Bee-bot“  Ikimokyklinio amžiaus specialiųjų grupių vaikams nupirktos smėlio dėžės, fizinės sveikatos stiprinimui ir sportinei vaikų saviraiškai įsigyta daugiafunkcė žaidimų platforma. Įsigytos specialios sūpynės vaikams turintiems judėjimo negalią.  Nuo 2019 m lapkričio mėn. Centras pradėjo įgyvendinti ES lėšomis finansuojamą projektą „Patyriminio ugdymo turinio diegimas Marijampolės regiono ikimokyklinėse ir priešmokyklinėse ugdymo įstaigose“.  2019 m. rudenį pradėtas vykdyti tarptautinis eTwinning programos projektas ,,Aš noriu ir galiu būti laimingas“, kurio tikslas plėtoti ugdytinių socialinius įgūdžius, tobulinti tarpusavio bendravimo ir bendradarbiavimo gebėjimus, įtraukiant ugdytinių tėvus į ugdomąją veiklą.  Sėkmingai vykdomas Lietuvos EKO mokyklų tinklo projektas apimantis daugybę įvairių ekologinių veiklų, skatinančių tausoti, saugoti ir prižiūrėti gamtą.  2019 m. gruodžio mėnesį pradėtas vykdyti Marijampolės savivaldybės biudžetinių švietimo įstaigų prevencinių programų finansuojamų iš savivaldybės biudžeto projektas „Sąmoningos asmenybės ugdymas“.  Kartu su Marijampolės savivaldybės visuomenės sveikatos biuru vykdytas projektas „Sveikos gyvensenos skatinimas Kalvarijos, Kazlų Rūdos ir Marijampolės savivaldybėse“, kurio dėka gautas „Terapinis žaidimų namelis“ reikalingas vaikams turintiems elgesio ir emocijų sutrikimų.  Nuo 2019 m. sėkmingai vykdomas bendradarbiavimas su nauju partneriu Airijos lietuvių samariečių bendrija, kuri teikia paramą mokiniams turintiems specialiųjų ugdymosi poreikių. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1 Pritaikyti ir modernizuoti ugdymo erdves. | Atnaujintas „Pojūčių kambarys“, skirtas mokiniams, turintiems specialiųjų ugdymosi poreikių.  Sukurta žalioji edukacinė erdvė Centro mokinių gamtamok-sliam ugdymui. | 2019 m. II – III ketv. atnaujinta „Pojūčių“ kambario erdvė.  2019 m. II –III ketv. įrengta kompostavimo vieta, įrengtas daržas įrėmintose pakeltose lysvėse. | Atliktas „Pojūčio kambario“ remontas. Kambarys papildytas moderniomis multisensorinėmis priemonėmis: grojančia spalvų siena, sensorinėmis skysčio plytelėmis, šviečiančiu kamuoliu, cilindru, spalvų diskais, sensoriniais skaičių kvadratais, spalvų ir garsų projektoriumi. Šios priemonės mokiniams turintiems specialiųjų ugdymosi poreikių padeda atsipalaiduoti, nusiraminti ir tuo pačiu skatina atkreipti dėmesį į aplinką.  Pojūčių kambario stimulai pritaikyti įvairaus amžiaus vaikams, turintiems sensorinės integracijos ar raidos sutrikimų, socialinės adaptacijos sunkumų, emocijų ar elgesio problemų.  Nuošalioje lauko erdvėje įrengta atskira kompostavimo vieta. Įrengtos keturios pakeltos lysvės daržui, kuriose klasių mokiniai eksperimentuodami augino įvairius prieskonius ir daržoves. Tai leido aktyviau įsitraukti į projekto „EKO mokykla“ įdėjų vykdymą. |
| 1.2. Tobulinti pamokos vadybą, stiprinant išmokimo stebėjimą ir vertinimą pamokoje bei mokinių motyvaciją. | Pagerės individuali mokinio pažanga ir mokymosi motyvacija. | 1. 2018 m. III ketv. parengtas metodinės rekomendacijos – lankstinukas mokytojams „Kas yra aktyvi pamoka“.  2. 30 proc. stebėtų pamokų veiklose fiksuojamas mokinių išmokimas, įsivertinimas.  3. Atliktas mokinių mokymosi motyvacijos tyrimas. 50 proc. mokinių gerėja mokymosi motyvacija. | Parengtas lankstinukas mokytojams su metodinėmis rekomendacijomis pamokai „Kas yra aktyvi pamoka“, kuriame pateiktos rekomendacijos mokytojui, kaip suformuluoti mokiniams aiškius mokymosi uždavinius, taikyti tinkamus mokymo(si) ir (įsi)vertinimo metodus, pamokoje skatinti savarankišką mokymąsi, laiku suteikti grįžtamąją informaciją, kaip teikti pagalbą specialiųjų ugdymosi poreikių turintiems mokiniams.  Stebėtose pamokose užfiksuotas pažangesnis mokinių požiūris į išmokimą, 50 proc. mokinių geba pilnai save įsivertinti pamokoje.  2019 m. gruodžio mėnesį atliktas mokinių mokymosi motyvacijos tyrimas, kurio išvadose atsispindi 100 proc. pagerėjusi mokinių mokymosi motyvacija. |
| 1.3. Sudaryti palankias sąlygas mokinių socialinių pilietinių kompetencijų ugdymui vykdant savanoriškas veiklas ugdymo įstaigoje, priimant savanorius, bendradarbiaujant su socialiniais partneriais Marijampolės savivaldybėje. | Įgyvendintos Savivaldybės pokyčio projekto (LL3) idėjos ugdymo įstaigoje. | 1. iki 2019 m spalio 30 įsteigtas savanorystės ar mentorystės neformaliojo ugdymo būrelis, paskirtas savanoriškas veiklas koordinuojantis asmuo.  2.Bendradarbiaujama ne mažiau kaip su 1 įstaiga / organizacija / socialiniu partneriu dėl savanoriškų veiklų atlikimo.  3. Dalyvauta ne mažiau kaip 1 savanorystės akcijoje. | 2019 m. spalio mėnesį įsteigtas savanorystės ar mentorystės neformaliojo ugdymo būrelis, paskirtas savanoriškas veiklas koordinuojantis asmuo. Vykdytos keturios savanorystės veiklos, priimti savanoriauti norą pateikę asmenys ir organizacijos.  Kaip LL3 Marijampolės savivaldybės pokyčio projekto komandos narys, dalyvavau įsteigiant savanoriškų veiklų iniciavimo klubą „Gera daryti gera“ prie Marijampolės Meilės Lukšienės švietimo centro.  Dėl savanoriškų veiklų atlikimo bendradarbiauta su Marijampolės Švč. Marijos globos namais, J. Totoraičio progimnazija, Igliaukos Anzelmo Matučio, Marijonų gimnazijomis, „Saulės“ pradine mokykla.  Įstaigos bendruomenė dalyvavo ne vienoje savanorystės akcijoje: Švč. Marijos globos namuose vykdyta akcija „Uždekime advento žvakelę, kiekvieno senelio širdy“, vykdė savanorystės akciją „Padėkime beglobiams gyvūnams“ . |
| 1.4. Atnaujinti Centro skalbyklą. | Pagerės darbuotojų darbo sąlygos. | 2019 m III-IV ketv. suremontuota skalbykla, nupirkti nauji įrenginiai. | 2019 m. III ketvirtyje suremontuota skalbykla, , įsigyti nauji įrenginiai. Atnaujintoje, atitinkančioje HN reikalavimus darbo vietoje pagerėjo darbuotojų darbo sąlygos bei darbo efektyvumas. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Atlikti remonto, materialinės bazės gerinimo darbai. | 2019 m. rugpjūčio men. atlikti psichologo, buhalterijos kabinetų bei ikimokyklinio ugdymo „Meškiukų“ gr. Miegamojo, remonto darbai.  Ikimokyklinio amžiaus specialiųjų grupių vaikams nupirktos smėlio dėžės, fizinės sveikatos stiprinimui ir sportinei vaikų saviraiškai įsigyta daugiafunkcė žaidimų platforma bei specialios sūpynės vaikams turintiems judėjimo negalią.  Paruoštas lauko aikštelių plotas naujiems įrenginiams montuoti. Išmontuotas iš išvežtas betonas, išlyginta žemė. |
| 3.2. 2019 m organizuoti ir vykdyti ES ir savivaldybės biudžeto lėšomis finansuojami projektai. | Nuo 2019 m lapkričio mėn. Centras pradėjo įgyvendinti ES lėšomis finansuojamą projektą „Patyriminio ugdymo turinio diegimas Marijampolės regiono ikimokyklinėse ir priešmokyklinėse ugdymo įstaigose“ Projekto įgyvendinimo laikotarpiu bus atnaujinta ir įdiegta ikimokyklinė-priešmokyklinės ugdymo programa kuri apims ugdymo programos atnaujinimą, atnaujintos ugdymo programos testavimą ir diegimą, darbuotojų kvalifikacijos kėlimą darbui su įprastos raidos ir specialiųjų ugdymosi poreikių turinčiais mokiniais bei ugdymo organizavimo ir ugdymo turinio kokybės pokyčio monitoringą.  2019 m. gruodžio mėnesį pradėtas vykdyti Marijampolės savivaldybės biudžetinių švietimo įstaigų prevencinių programų finansuojamų iš savivaldybės biudžeto projektas „Sąmoningos asmenybės ugdymas“. Projekto vykdymo laikotarpiu, vykdant įvairias prevencines veiklas buvo stiprinamas psichologinis mokinių atsparumas, silpninamas galimos neigiamos socialinės aplinkos poveikis, ugdomi mokinių gyvenimo įgūdžiai.  2019 m. vykdytas respublikinis ilgalaikis prevencinis projektas „Žaidimai moko“ Projekto vykdymo laikotarpiu Centro specialistai ir mokytojai pasitelkę žaidimus lavino, šešiamečių erdvės, laiko ir regimąjį suvokimą, tikslino ir tobulino smulkiąją motoriką. |